Държавен вестник, бр. 82, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  82
Раздел II
Допускане до участие
Чл. 18. Заявление за участие в процедурата 
може да подаде всяко закупило конкурсните 
книжа заинтересувано лице, регистрирано 
като търговец, отговарящо на изискванията на 
чл. 23, ал. 1 ЗПБ, за което не е налице някое 
от обстоятелствата по чл. 19.
Чл. 19. (1) В конкурсната процедура не се 
допуска до участие юридическо лице:
1. което не е търговец;
2. което има просрочени парични задълже­
ния към българската държава или към община 
по смисъла на чл. 162, ал. 2 от Данъчно-оси­
гурителния процесуален кодекс, установени с 
влязъл в сила акт на компетентен орган, освен 
ако е допуснато разсрочване или отсрочване 
на задълженията; 
3. на което управител или член на управи­
телния орган, а в случай че член на управи­
телния орган е юридическо лице – неговият 
представител в съответния управителен орган, 
е осъден с влязла в сила присъда за престъ­
пления против собствеността, стопанството, 
финансовата, данъчната или осигурителната 
система, за престъпления по служба или за 
подкуп, както и за престъпления, свързани с 
участие в престъпна група;
4. което не е дало съгласие за опазване на 
тайната на сведенията, които се съдържат в 
конкурсните книжа;
5. което не е дало съгласие с предварително 
обявените условия на конкурса и правилата за 
неговото провеждане.
(2) В процедурата не се допуска до участие 
физическо лице:
1. за което е налице обстоятелство по ал. 1, 
т. 1, 2, 4 и 5;
2. което е осъдено с влязла в сила присъда 
за престъпление по ал. 1, т. 3;
3. което е лишено от правото да осъществява 
търговска дейност.
(3) Не се допуска до участие в процедурата 
лице, което не е представило в съответствие с 
изискванията в конкурсните книжа доказател­
ства за удостоверяване наличието на минимал­
ните изисквания за управленски и финансови 
възможности. 
(4) Не се допуска до участие в конкурса и 
лице, което не е закупило конкурсните книжа, 
не е внесло определения депозит и не е запла­
тило таксата за участие.
Чл. 20. (1) Заявлението се изготвя на бъл­
гарски език в съответствие с приложения към 
конкурсните книжа образец и се подписва от 
лице с представителна власт. 
(2) Към заявлението освен посочените в 
чл. 46, ал. 2 ЗПБ документи се прилагат и:
1. нотариално заверено пълномощно, в 
случай че кандидатът се представлява от пъл­
номощник;
2. декларация, подписана от лице с пред­
ставителна власт, за удостоверяване на банка, 
банков клон и банкова сметка, по която да бъде 
възстановен внесеният от кандидата депозит за 
участие в процедурата;
3. доказателства за удостоверяване наличи­
ето на минималните управленски и финансови 
възможности.
(3) Когато кандидатът е чуждестранно лице, 
той удостоверява липсата на просрочени задъл­
жения за публични вземания към държавата, 
в която е установен в съответствие със зако­
нодателството на държавата, в което е уста­
новено, определено в съответствие с Кодекса 
за международното частно право.
Чл. 21. (1) Заявлението и приложенията 
към него се подават на мястото и в срока, 
определени в акта по чл. 16, ал. 1.
(2) Не се приемат заявления, които са по­
дадени след определения срок.
(3) Заявлението и приложенията към него се 
подават в запечатан плик, обозначен с надпис 
„Заявление за участие в конкурс“, с посочване 
на предмета на конкурса.
(4) Подадените заявления се завеждат в 
деловодството на съответния орган по чл. 7 
ЗПБ. Върху плика длъжностното лице от дело­
водството, което го приема, отбелязва поредния 
номер, датата и часа на приемането, след което 
го предава срещу подпис на член на конкурсната 
комисия. Комисията води регистър, в който се 
описват заявленията за участие по поредността 
на подаването им съобразно входящия номер 
на деловодството.
Чл. 22. (1) Подадените заявления за участие 
с приложените към тях документи се отварят 
и разглеждат от комисията в срок до 7 дни от 
изтичането на срока за подаване.
(2) Комисията се произнася по спазването 
на определените с книжата изисквания или по 
необходимостта от даване на срок за отстраня­
ване на допуснати нередовности или непълноти, 
като посочва точно техния вид.
(3) При наличие на нередовности или непъл­
ноти комисията изготвя и изпраща уведомление 
до съответния заявител, което съдържа точни 
указания и срок за отстраняването им.
Чл. 23. (1) Комисията приема решение за 
допускане до участие в конкурса или за отказ. 
Кандидатите се уведомяват за приетите решения 
по реда на чл. 14.
(2) Комисията не допуска до участие в про­
цедурата кандидат:
1. за когото е налице някое от обстоятел­
ствата по чл. 19, или
2. който не е представил документ, посочен 
в чл. 46, ал. 2 ЗПБ или в чл. 20, или
3. който е представил невярна информация 
и това е удостоверено със съответен документ.
(3) Конкурсът се провежда и когато до 
участие в процедурата е допуснат само един 
кандидат.